**KAKO SE PREDSTAVITI PODJETJU/FAKULTETI V TUJINI?**

Organizaciji v tujini se predstavite v tujem jeziku, najpogosteje je to angleški jezik.

Na organizacijo običajno naslovite:

• Motivacijsko pismo/Motivation letter (cover letter, application)

• CV (Europass življenjepis)

• Priporočilno pismo/Reference letter (če ga imate)

**MOTIVACIJSKO PISMO**

V motivacijskem pismu napišite, **zakaj** želite delati v podjetju v tujini ali študirati na izbrani fakulteti v tujini, **kaj** od te izkušnje pričakujete in **kakšne** so vaše pozitivne lastnosti. Zapišite tudi svoje videnje prihodnosti, kaj želite postati, **kje** želite delati itd. Opišite svoje dozdajšnje izkušnje, uspehe, komunikacijske sposobnosti … Skratka, prepričajte bralca svojega motivacijskega pisma, da vam bo želel ponuditi prakso v svojem podjetju.

Pomembno je, da pismo napišete sami in si za pisanje vzamete čas, kajti površnost bo naslovnik lahko zaznal med branjem. Pismo je lahko krajše, a mora kljub temu vsebovati vsaj 10 stavkov.

Odgovore na morebitna dodatna vprašanja, nasvete in priporočila lahko dobite tudi pri koordinatorici projekta Erasmus+. Vzemite si čas in dobro razmislite, da boste dosegli svoj namen. Veliko uspeha pri ustvarjanju!

Koristne povezave:

<https://www.europass.si/kaj-je-europass/spremno-pismo/>

<https://www.thebalancecareers.com/job-search-4161939>

<https://www.monster.com/resumes/post-resume2>